EIROPAS KOMISIJA Briselē, 3.10.2022 COM(2022) 509 final 2022/0313(NLE) Priekšlikums PADOMES ĪSTENOŠANAS LĒMUMS, ar kuru groza Īstenošanas lēmumu (ES) 2020/1345, ar ko Čehijas Republikai saskaņā ar Regulu (ES) 2020/672 piešķir pagaidu atbalstu bezdarba risku mazināšanai ārkārtas situācijā pēc Covid-19 uzliesmojuma



PASKAIDROJUMA RAKSTS 1.PRIEKŠLIKUMA KONTEKSTS •Priekšlikuma pamatojums un mērķi Padomes Regulā (ES) 2020/672 (“SURE regula”) ir noteikts tiesiskais regulējums Savienības finansiālās palīdzības sniegšanai dalībvalstīm, kurās ir vai kurām draud nopietni ekonomikas traucējumi, ko izraisījis Covid-19 uzliesmojums. Atbalsts saskaņā ar SURE galvenokārt paredzēts, lai finansētu saīsināta darba laika shēmas vai līdzīgus pasākumus, kuru mērķis ir aizsargāt darba ņēmējus un pašnodarbinātas personas un tādējādi samazināt bezdarbu un ienākumu zudumu, un kā papildu finansējums dažiem ar veselību saistītiem pasākumiem, jo īpaši darba vietā. Čehija 2020. gada 7. augustā lūdza Savienības finansiālo palīdzību, un 2020. gada 25. septembrī ar Īstenošanas lēmumu (ES) 2020/1345 Padome piešķīra Čehijai finansiālu palīdzību, lai papildinātu valsts centienus novērst Covid-19 uzliesmojuma ietekmi un reaģētu uz uzliesmojuma sociālekonomiskajām sekām darba ņēmējiem un pašnodarbinātajiem. Čehija 2022. gada 22. septembrī vēlreiz lūdza Savienības finansiālo palīdzību saskaņā ar SURE regulu. Saskaņā ar SURE regulas 6. panta 2. punktu Komisija ir apspriedusies ar Čehijas iestādēm, lai pārbaudītu, vai pēkšņi un būtiski ir palielinājušies faktiskie un plānotie izdevumi, kuri tieši saistīti ar Čehijas īstenotiem darba tirgus pasākumiem un kurus ir izraisījusi Covid-19 pandēmija. Tas jo īpaši attiecas uz spēkā esošajiem pasākumiem, kas minēti Padomes Īstenošanas lēmumā (ES) 2020/1345: a)saīsināta darba laika shēma, kas pazīstama kā programma “Antivīruss”. Šī programma ir paredzēta, lai daļēji kompensētu algu izmaksas privātiem darba devējiem, kuri ir spiesti apturēt vai ievērojami samazināt savu saimniecisko darbību, kas tieši izriet no iestāžu veiktajiem pasākumiem (A variants), vai netieši pandēmijas negatīvās ekonomiskās ietekmes dēļ (B variants), piemēram, darba ņēmējiem, kas nespēj strādāt ceļošanas ierobežojumu dēļ. 2020. gada oktobrī tika ieviests A plus variants, lai nodrošinātu algu izmaksu pilnīgu kompensāciju darba devējiem, kuri iestāžu veikto pasākumu dēļ ir spiesti apturēt vai samazināt savu darbību. Programma un tās apakšprogrammas ir vairākkārt pagarinātas. A variants tika piemērots no 2020. gada 12. marta līdz 2022. gada 28. februārim, A plus variants – no 2020. gada 1. oktobra līdz 2021. gada 31. maijam, un B variants – no 2020. gada 12. marta līdz 2021. gada 31. maijam un no 2021. gada 1. novembra līdz 2021. gada 31. decembrim; b)pasākumi, ar kuriem nodokļu prēmiju veidā piešķir kompensējošu atbalstu pašnodarbinātām personām. Pirmā programma, proti, programma “Pětadvacítka”, paredz pašnodarbinātām personām kompensācijas piemaksu 500 CZK apmērā nodokļu prēmijas veidā uz personu par katru kalendāro dienu piemaksas laikposmā tām personām, kuras ir bijušas spiestas apturēt vai būtiski samazināt savu saimniecisko darbību, salīdzinot ar parastu uzņēmējdarbības praksi, Covid-19 radīto sabiedrības veselības risku vai valsts iestāžu veikto krīzes pasākumu dēļ. “Pětadvacítka” tika piemērota no 2020. gada 12. marta līdz 2020. gada 8. jūnijam. “Rudens kompensācijas piemaksa” bija programmas “Pětadvacítka” de facto pagarinājums ar parametru izmaiņām, kas ilga no 2020. gada 5. oktobra līdz 2021. gada 15. februārim un nodrošināja nodokļu prēmiju 500 CZK apmērā par kalendāro dienu pašnodarbinātām personām, kuras bija spiestas apturēt vai ievērojami samazināt savu saimniecisko darbību sabiedrības veselības risku vai publisko iestāžu veikto krīzes pasākumu dēļ. Programmā “jauna kompensācijas piemaksa par 2021. gadu” tika ierosināts palielināt atbalstu līdz 1000 CZK dienā uz vienu personu, un tā ilga no 2021. gada 1. februāra līdz 2021. gada 31. maijam. Pēdējā kompensācijas piemaksa pašnodarbinātām personām, kuras apmērs arī bija 1000 CZK dienā, saukta par “kompensācijas piemaksu par 2022. gadu”, bija spēkā no 2021. gada 22. novembra līdz 2022. gada 31. janvārim; c)“daļēja sociālā nodrošinājuma un veselības nodrošinājuma iemaksu atcelšana pašnodarbinātajiem”, kuri turpina darbību atbalsta sniegšanas laikā, bija shēma, saskaņā ar kuru valsts uzņemas veikt attiecīgās iemaksas, kas jāveic katru mēnesi no 2020. gada marta līdz augustam. Lai gan programma beidzās 2020. gada augustā, 2021. gadā bija jāizmaksā papildu summas to norēķinu dēļ, kas saistīti ar avansa maksājumiem, kurus pašnodarbinātas personas iemaksāja 2020. gadā; d)“Aprūpes pabalsts” pašnodarbinātajiem kompensē ienākumu zudumu, kuru pašnodarbinātām personām rada vajadzība rūpēties par bērniem vai aprūpējamām personām, jo ir slēgtas bērnu un sociālās aprūpes iestādes. Pabalsta summa dienā bija 424 CZK 2020. gada martā un 500 CZK no 2020. gada aprīļa līdz jūnijam. Pēc tam tas tika pagarināts uz laikposmu no 2020. gada oktobra līdz 2021. gada maijam, paredzot 400 CZK dienā. Čehija sniedza Komisijai attiecīgo informāciju. Ņemot vērā pieejamos pierādījumus, Komisija ierosina Padomei pieņemt īstenošanas lēmumu par finansiālas palīdzības piešķiršanu Čehijai saskaņā ar SURE regulu, lai atbalstītu minētos pasākumus. •Saskanība ar esošajiem rīcībpolitikas noteikumiem konkrētajā rīcībpolitikas jomā Šis priekšlikums pilnībā atbilst Padomes Regulai (ES) 2020/672, saskaņā ar kuru priekšlikums ir iesniegts. Šis priekšlikums papildina citu Savienības tiesību instrumentu, ar ko sniedz atbalstu dalībvalstīm ārkārtas situācijās, proti, Padomes Regulu (EK) Nr. 2012/2002 (2002. gada 11. novembris), ar ko izveido Eiropas Savienības Solidaritātes fondu (ESSF) (“Regula (EK) Nr. 2012/2002”). Eiropas Parlamenta un Padomes Regula (ES) 2020/461, ar ko groza minēto instrumentu, lai paplašinātu tā tvērumu, iekļaujot tajā nozīmīgas ārkārtas situācijas sabiedrības veselības jomā un nosakot konkrētas darbības, par kurām var saņemt finansējumu, tika pieņemta 2020. gada 30. martā. •Saskanība ar citām Savienības rīcībpolitikām

Priekšlikums ir daļa no to pasākumu klāsta, kuri izstrādāti, reaģējot uz pašreizējo Covid-19 pandēmiju, piemēram, Investīciju iniciatīva reaģēšanai uz koronavīrusu, un tas papildina citus instrumentus, kas atbalsta nodarbinātību, piemēram, Eiropas Sociālo fondu un Eiropas Stratēģisko investīciju fondu (ESIF)/programmu InvestEU. Izmantojot aizņēmumus un aizdevumus šajā konkrētajā Covid-19 uzliesmojuma gadījumā, lai atbalstītu dalībvalstis, šis priekšlikums kalpo par otro aizsardzības līniju, lai finansētu saīsināta darba laika shēmas un līdzīgus pasākumus, palīdzot aizsargāt darbvietas un līdz ar to darbiniekus un pašnodarbinātās personas pret bezdarba risku. 2.JURIDISKAIS PAMATS, SUBSIDIARITĀTE UN PROPORCIONALITĀTE •Juridiskais pamats Šā instrumenta juridiskais pamats ir Padomes Regula (ES) 2020/672. •Subsidiaritāte (neekskluzīvas kompetences gadījumā) Priekšlikumu pieņem pēc dalībvalsts lūguma, un tas apliecina Eiropas solidaritāti, sniedzot Savienības finansiālo palīdzību pagaidu aizdevumu veidā dalībvalstij, kuru skāris Covid-19 uzliesmojums. Šī finansiālā palīdzība kā otrā aizsardzības līnija palīdz pagaidu kārtā finansēt valdību palielinātos publiskos izdevumus saīsināta darba laika shēmu un līdzīgu pasākumu jomā, lai palīdzētu tām aizsargāt darbvietas un līdz ar to darbiniekus un pašnodarbinātās personas pret bezdarba un ienākumu zaudēšanas risku. Šāds atbalsts palīdzēs skartajiem iedzīvotājiem un mazinās pašreizējās Covid-19 krīzes tiešo sociālo un ekonomisko ietekmi. •Proporcionalitāte Priekšlikums ir saskaņā ar proporcionalitātes principu. Tas nepārsniedz instrumenta mērķu sasniegšanai nepieciešamo. 3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI •Apspriešanās ar ieinteresētajām personām Tā kā priekšlikums ir sagatavots steidzami, lai Padome to varētu pieņemt savlaicīgi, apspriešanās ar ieinteresētajām personām nav notikusi. •Ietekmes novērtējums Priekšlikuma steidzamības dēļ ietekmes novērtējums nav veikts. 4.IETEKME UZ BUDŽETU Komisijai vajadzētu būt iespējai slēgt līgumus par aizņēmumiem finanšu tirgos, lai tos tālāk aizdotu dalībvalstij, kas lūdz finansiālu palīdzību saskaņā ar SURE instrumentu. Papildus dalībvalstu garantiju sniegšanai regulējumā ir iestrādāti arī citi aizsardzības pasākumi, lai nodrošinātu shēmas finansiālo stabilitāti: ·stingra un piesardzīga pieeja finanšu pārvaldībai; ·aizdevumu portfeļa izveide, kas ierobežo koncentrācijas risku, ikgadējos riska darījumus un pārmērīgus riska darījumus atsevišķās dalībvalstīs, vienlaikus nodrošinot pietiekamus resursus tām dalībvalstīm, kurām tas visvairāk nepieciešams, kā arī ·iespējas refinansēt parādu.

2022/0313 (NLE) Priekšlikums PADOMES ĪSTENOŠANAS LĒMUMS, ar kuru groza Īstenošanas lēmumu (ES) 2020/1345, ar ko Čehijas Republikai saskaņā ar Regulu (ES) 2020/672 piešķir pagaidu atbalstu bezdarba risku mazināšanai ārkārtas situācijā pēc Covid-19 uzliesmojuma EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Padomes Regulu (ES) 2020/672 (2020. gada 19. maijs), ar ko izveido Eiropas pagaidu atbalsta instrumentu bezdarba risku mazināšanai ārkārtas situācijā (SURE) pēc Covid-19 uzliesmojuma, un jo īpaši tās 6. panta 1. punktu, ņemot vērā Eiropas Komisijas priekšlikumu, tā kā: (1)Pēc 2020. gada 7. augustā saņemtā Čehijas lūguma Padome ar Īstenošanas lēmumu (ES) 2020/1345 piešķīra Čehijai finansiālo palīdzību aizdevuma veidā, kura maksimālais apmērs ir 2 000 000 000 EUR, maksimālais vidējais termiņš ir 15 gadi un pieejamības periods – 18 mēneši, lai papildinātu Čehijas valsts centienus novērst Covid-19 uzliesmojuma ietekmi un reaģētu uz minētā uzliesmojuma sociālekonomiskajām sekām darba ņēmējiem un pašnodarbinātajiem. (2)Čehijai aizdevums bija jāizmanto tam, lai finansētu saīsināta darba laika shēmas un līdzīgus pasākumus, kas minēti Īstenošanas lēmuma (ES) 2020/1345 3. pantā. (3)Covid-19 uzliesmojums vēl aizvien imobilizē būtisku darbaspēka daļu Čehijā. Tā rezultātā Čehijā joprojām pēkšņi un būtiski pieauguši publiskie izdevumi, kas saistīti ar pasākumiem, kuri minēti Īstenošanas lēmuma (ES) 2020/1345 3. panta a), c), d) un e) punktā. (4)Covid-19 uzliesmojumam un ārkārtas pasākumiem, kurus Čehija īstenoja 2020., 2021. un 2022. gadā, lai ierobežotu slimības uzliesmojumu un tā sociālekonomiskās un ar veselību saistītās sekas, bija un vēl aizvien ir dramatiska ietekme uz publiskajām finansēm. Čehijas vispārējās valdības budžeta deficīts un parāds 2020. gadā bija attiecīgi 5,8 % un 37,7 % no iekšzemes kopprodukta (IKP), kas līdz 2021. gada beigām pieauga attiecīgi līdz 5,9 % un 41,9 %. Saskaņā ar Komisijas 2022. gada pavasara prognozi bija sagaidāms, ka Čehijas vispārējās valdības budžeta deficīts un parāds līdz 2022. gada beigām būs attiecīgi 4,3 % un 42,8 % no IKP. Saskaņā ar Komisijas 2022. gada vasaras starpposma prognozi tiek prognozēts, ka Čehijas IKP 2022. gadā pieaugs par 2,3 %. (5)Čehija 2022. gada 22. septembrī lūdza Savienības papildu finansiālo palīdzību 2 500 000 000 EUR apmērā, lai turpinātu papildināt 2020., 2021. un 2022. gadā īstenotos valsts centienus novērst Covid-19 uzliesmojuma ietekmi un reaģēt uz minētā uzliesmojuma sociālekonomiskajām sekām darba ņēmējiem un pašnodarbinātajiem. Konkrēti, Čehija vēl vairāk paplašināja un grozīja saīsināta darba laika shēmas un līdzīgus pasākumus, kas izklāstīti 6.–9. apsvērumā. (6)Saīsināta darba laika shēma, kas pazīstama kā programma “Antivīruss”, kā minēts Padomes Īstenošanas lēmuma (ES) 2020/1345 3. panta a) punktā, tika izstrādāta, lai kompensētu algu izmaksas privātiem darba devējiem, kuri bija spiesti apturēt vai ievērojami samazināt savu saimniecisko darbību, kas tieši izriet no iestāžu veiktajiem pasākumiem (“A variants”), vai netieši pandēmijas negatīvās ekonomiskās ietekmes dēļ (“B variants”). Tās juridiskais pamats bija valdības 2020. gada 31. marta Rezolūcija Nr. 353 ar grozījumiem, un 120. pants Likumā Nr. 435/2004 Krāj. par nodarbinātību ar grozījumiem. Programma tika paplašināta un grozīta, ar valdības 2020. gada 14. oktobra Rezolūciju Nr. 1039 ieviešot A plus variantu, lai nodrošinātu algu izmaksu pilnīgu kompensāciju darba devējiem, kuri iestāžu veikto pasākumu dēļ bija spiesti apturēt vai samazināt savu darbību. Programma tika pagarināta arī ar vairākiem valdības lēmumiem, A variants tika piemērots no 2020. gada 12. marta līdz 2022. gada 28. februārim, A plus variants – no 2020. gada 1. oktobra līdz 2021. gada 31. maijam, bet B variants – no 2020. gada 12. marta līdz 2021. gada 31. maijam un no 2021. gada 1. novembra līdz 2021. gada 31. decembrim. (7)Pirmā kompensācijas piemaksa pašnodarbinātajiem, tā sauktā “Pětadvacítka” programma, kā minēts Padomes Īstenošanas lēmuma (ES) 2020/1345 3. panta c) punktā, kas ieviesta ar “Likumu Nr. 159/2020 Krāj.”, nodrošināja, ka pašnodarbinātajiem, kuri Covid-19 sabiedrības veselības risku vai valsts iestāžu veikto krīzes pasākumu dēļ bija spiesti apturēt vai ievērojami samazināt savu saimniecisko darbību, salīdzinot ar parastu uzņēmējdarbības praksi, tika piešķirta kompensācijas piemaksa 500 CZK apmērā par kalendāro dienu par katru personu. “Pětadvacítka” tika piemērota no 2020. gada 12. marta līdz 2020. gada 8. jūnijam. Ar Likumu Nr. 461/2020 Krāj., kurš vēlāk tika grozīts, tika ieviesta “rudens kompensācijas piemaksas” programma, kas tika piemērota no 2020. gada 5. oktobra līdz 2021. gada 15. februārim, un tā nodrošināja nodokļu prēmiju 500 CZK apmērā par kalendāro dienu pašnodarbinātām personām, kuras sabiedrības veselības risku vai publisko iestāžu veikto krīzes pasākumu dēļ bija spiestas apturēt vai ievērojami samazināt savu saimniecisko darbību. Ar Likumu Nr. 95/2021 Krāj. un ar to saistītajām valdības rezolūcijām (Nr. 154/2021 un 188/2021) tika ieviests vēl viens grozījums, proti, “jaunā kompensācijas piemaksa 2021. gadam”, kas tika piemērota no 2021. gada 1. februāra līdz 2021. gada 31. maijam un kas palielināja nodokļu prēmijas summu līdz 1000 CZK dienā. Pēdējais grozījums šajā kompensācijas prēmijā pašnodarbinātām personām “kompensācijas piemaksa par 2022. gadu”, kas ieviesta ar Likumu Nr. 519/2021 Krāj., arī bija 1000 CZK apmērā dienā un bija spēkā no 2021. gada 22. novembra līdz 2022. gada 31. janvārim. (8)Sociālā nodrošinājuma un veselības nodrošinājuma iemaksu daļējas atcelšanas pašnodarbinātajiem, kā minēts 3. panta d) punktā Padomes Īstenošanas lēmumā (ES) 2020/1345, juridiskais pamats ir “Likums Nr. 136/2020 Krāj.” (sociālais nodrošinājums) un “Likums Nr. 134/2020 Krāj.”’ (veselības drošība). Valsts no 2020. gada marta līdz 2020. gada augustam uzņēmās veikt attiecīgās sociālās un veselības apdrošināšanas iemaksas, kas pašnodarbinātajiem jāveic katru mēnesi. Lai gan programma beidzās 2020. gada augustā, 2021. gadā bija jāizmaksā papildu summas to norēķinu dēļ, kas saistīti ar avansa maksājumiem, kurus pašnodarbinātas personas iemaksāja 2020. gadā; Pasākums rada valdībai nesaņemtos ieņēmumus, kurus Regulas (ES) 2020/672 īstenošanas nolūkā var uzskatīt par līdzvērtīgiem publiskiem izdevumiem. (9)Padomes Īstenošanas lēmuma (ES) 2020/1345 3. panta e) punktā minētā pašnodarbināto “Aprūpes pabalsta” juridiskais pamats bija valdības 2020. gada 19. marta Rezolūcija Nr. 262, 2020. gada 26. marta Rezolūcija Nr. 311, 2020. gada 31. marta Rezolūcija Nr. 354, 2020. gada 4. maija Rezolūcija Nr. 514, 2020. gada 18. maija Rezolūcija Nr. 552, 2020. gada 16. oktobra Rezolūcija Nr. 1053, 2020. gada 30. novembra Rezolūcija Nr. 1260 un 2021. gada 10. maija Rezolūcija Nr. 446, kā arī 14. pants Likumā Nr. 218/2000 Krāj. par budžeta noteikumiem ar grozījumiem, kas attiecas uz pašnodarbinātajiem primārajā lauksaimnieciskajā un mežsaimniecības ražošanā, un 3. panta h) punkts grozītajā Likumā Nr. 47/2002 Krāj. par atbalstu MVU, kas attiecas uz visiem pārējiem pašnodarbinātajiem. Šī programma kompensē pašnodarbinātajiem ienākumu zudumu, ko pašnodarbinātajiem rada vajadzība rūpēties par bērniem vai aprūpējamām personām, jo ir slēgtas bērnu un sociālās aprūpes iestādes. Pabalsta summa dienā bija 424 CZK 2020. gada martā un 500 CZK laikposmā no 2020. gada aprīļa līdz jūnijam. Programma tika pagarināta uz laikposmu no 2020. gada oktobra līdz 2021. gada maijam, šajā laikposmā paredzot ikdienas atbalstu 400 CZK apmērā. (10)Čehija atbilst Regulas (ES) 2020/672 3. pantā izklāstītajiem nosacījumiem finansiālās palīdzības pieprasīšanai. Čehija ir sniegusi Komisijai atbilstošus pierādījumus par to, ka faktiskie un plānotie publiskie izdevumi no 2020. gada 1. februāra ir palielinājušies par 5 349 588 352 EUR sakarā ar valsts pasākumiem, kas veikti, lai novērstu Covid-19 uzliesmojuma sociālekonomisko ietekmi. Tas ir pēkšņs un būtisks pieaugums, jo tas ir saistīts arī ar to esošo valsts pasākumu pagarināšanu vai grozīšanu, kuri tieši attiecas uz saīsināta darba laika shēmu un līdzīgiem pasākumiem, kas aptver ievērojamu Čehijas uzņēmumu un darbaspēka daļu. Čehija plāno finansēt 215 333 982 EUR no palielinātās izdevumu summas, izmantojot Savienības fondus no ES budžeta, un 634 254 370 EUR, izmantojot savu finansējumu. (11)Komisija saskaņā ar Regulas (ES) 2020/672 6. pantu ir apspriedusies ar Čehiju un pārbaudījusi faktisko un plānoto publisko izdevumu pēkšņo un būtisko pieaugumu, kas ir tieši saistīts ar saīsināta darba laika shēmām un līdzīgiem pasākumiem, kas minēti 2022. gada 22. septembra pieprasījumā.

(12)Tādēļ būtu jāsniedz finansiāla palīdzība, lai palīdzētu Čehijai novērst Covid-19 uzliesmojuma izraisīto smago ekonomisko traucējumu sociālekonomiskās sekas. Lēmumi par maksājumu un to daļu termiņiem, apmēru un veikšanu Komisijai būtu jāpieņem ciešā sadarbībā ar valsts iestādēm. (13)Ņemot vērā to, ka Īstenošanas lēmumā (ES) 2020/1345 norādītais pieejamības periods ir beidzies, ir vajadzīgs jauns papildu finansiālās palīdzības pieejamības periods. Finansiālās palīdzības pieejamības periods 18 mēnešu garumā, kas piešķirts ar Īstenošanas lēmumu (ES) 2020/1345, būtu jāpagarina par 21 mēnesi, un tādējādi kopējam pieejamības periodam vajadzētu būt 39 mēnešiem, sākot no pirmās dienas pēc Īstenošanas lēmuma (ES) 2020/1345 stāšanās spēkā. (14)Čehijai un Komisijai šis lēmums būtu jāņem vērā aizdevuma līgumā, kas minēts Regulas (ES) 2020/672 8. panta 2. punktā. 15.Šim lēmumam nebūtu jāskar to procedūru iznākums, kuras var tikt veiktas saistībā ar iekšējā tirgus darbības traucējumiem, jo īpaši saskaņā ar Līguma 107. un 108. pantu. Tas neatbrīvo dalībvalstis no prasības saskaņā ar Līguma 108. pantu ziņot Komisijai par potenciālajiem valsts atbalsta gadījumiem. 16.Čehijai būtu regulāri jāinformē Komisija par plānoto publisko izdevumu īstenošanu, lai Komisija varētu novērtēt, cik lielā mērā Čehija ir īstenojusi minētos izdevumus. 17.Lēmums par finansiālās palīdzības sniegšanu ir pieņemts, ņemot vērā Čehijas esošās un gaidāmās vajadzības, kā arī finansiālās palīdzības pieprasījumus saskaņā ar Regulu (ES) 2020/672, ko jau ir iesniegušas vai plāno iesniegt citas dalībvalstis, vienlaikus piemērojot vienlīdzīgas attieksmes, solidaritātes, samērīguma un pārredzamības principus, IR PIEŅĒMUSI ŠO LĒMUMU. 1. pants Īstenošanas lēmumu (ES) 2020/1345 groza šādi: 1. lēmuma 2. pantu groza šādi: a) panta 1. punktu aizstāj ar šādu: “1. Savienība piešķir Čehijai aizdevumu, kura maksimālais apjoms ir 4 500 000 000 EUR. Aizdevuma maksimālais vidējais termiņš ir 15 gadi.”; b) panta 2. punktu aizstāj ar šādu: “2. Ar šo lēmumu piešķirtās finansiālās palīdzības pieejamības periods ir 39 mēneši, sākot no pirmās dienas pēc šā lēmuma spēkā stāšanās.”; c) panta 4. punktu aizstāj ar šādu: “4. Pirmo daļu izmaksā pēc tam, kad stājies spēkā aizdevuma līgums, kas paredzēts Regulas (ES) 2020/672 8. panta 2. punktā. Visas turpmākās daļas izmaksā saskaņā ar minētā aizdevuma līguma noteikumiem vai – attiecīgā gadījumā – pēc tam, kad stājies spēkā tā papildinājums vai grozīts aizdevuma līgums, kas noslēgts starp Čehiju un Komisiju un ar ko aizstāj sākotnējo aizdevuma līgumu.”; 2. lēmuma 3. pantu aizstāj ar šādu: